IL-KTIEB TAL-PROFETA NAĦUM Ħarsa ħafifa lejn il-ktieb Fil-ktieb tiegħu, il-Profeta Naħum jagħmel enfasi kbira fuq il-ġustizzja ta' Alla. Fejn soltu nsibu kliem dwar il-ħniena ta' Alla jakkompanja kliem dwar il-ġustizzja tiegħu, din id-darba l-istampa hi pjuttost ħarxa. Sa mill-ewwel versi, għandna deskrizzjoni ta' Alla qalil li jkexkex l-art. Naħum jitkellem fuq il-kastig li Alla kien qed iħejji għall-Assiri talli dawn kienu hekk ħorox mal-ġnus li waqgħu taħt idejhom. Il-kliem ta' Alla, kif irrappurtati mill-profeta, iwasslu messaġġ ta' qerda qawwija tal-Assiri hekk li isimhom lanqas jinstama' aktar. Il-belt ta' Ninwè hi kkundannata darba għal dejjem. Il-ħniena ta' Alla, kif tidher fil-ktieb ta' dan il-profeta, hi biss lejn dawk li jduru lejh. Din il-ħniena tintwera wkoll bil-forza, għax il-ħniena li juri lejn il-poplu tiegħu li jdur lura lejh, toħroġ biss b'qawwa qerrieda tal-popli li weġġgħuhom. Il-profeta jrid iwassal messaġġ li l-qawwa ta' Alla tinfirex fuq id-dinja kollha, u allura hu jista' jagħmel li jrid b'kulħadd. Il-Mulej hu Alla għajjur u jaf jitħallas, il-Mulej jitħallas u jixgħel bil-korla, il-Mulej jitħallas mill-avversarji tiegħu isorr il-korla għall-għedewwa tiegħu. Il-Mulej tqil biex jagħdab, għalkemm kbir bil-qawwa. Il-Mulej ma jaħfirhiex lill-ħati. Triqtu tinsab fir-riefnu u fit-tempesta, is-sħab hu t-trab tal-passi tiegħu ( , - ). It-taqsim tal-ktieb Ġudizzju fuq Ninwè ( , - ) Il-waqgħa ta' Ninwè ( , — , )